section_heading: Politička karijera
paragraph_text: Na parlamentarnim izborima 2011. god. u koaliciji sa SDP-om osvaja njegov HNS vlast u Hrvatskoj, te R. Čačić postaje Prvim potpredsjednikom Vlade RH. Tu dužnost obnaša do studenog 2012. godine, kada postaje pravomoćnom presuda zbog teške prometne nesreće (sa smrtnim ishodom) u Mađarskoj. Čačić nakon pravomoćnosti presude daje ostavku na dužnosti u Vladi i stranci, a od lipnja 2013. godine odslužuje dvogodišnju zatvorsku kaznu.